สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 10 พฤศจิกายน พ.ศ. 2558 ดัชนีหุ้นไทยปิดตลาด 1,402.57 จุดลดลง 11.97 จุด มูลค่าซื้อขาย 32,511 ล้านบาท เหตุกังวลเฟดปรับขึ้นอัตราดอกเบี้ย หลังตัวเลขการจ้างงานของสหรัฐฯ ออกมาดี ทำให้เงินดอลลาร์สหรัฐแข็งค่า..
10 พ.ย. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 10 พฤศจิกายน พ.ศ. 2558 ดัชนีหุ้นไทยปิดตลาด 1,402.57 จุดลดลง 11.97 จุด มูลค่าซื้อขาย 32,511 ล้านบาท  เหตุกังวลเฟดปรับขึ้นอัตราดอกเบี้ย หลังตัวเลขการจ้างงานของสหรัฐฯ ออกมาดี ทำให้เงินดอลลาร์สหรัฐแข็งค่า..
.*…ทำให้กังวลเม็ดเงินทุนไหลออก ส่วนปัจจัยในประเทศให้ติดตามดูการประมูล 4G จะทำได้ตามแผนหรือไม่และรอดูการประมูลรถไฟทางคู่ที่จะมีขึ้น 19 พ.ย. 58 วันนี้ดัชนีแกว่งตัวกรอบแนวรับ 1,395-1,387 จุด แนวต้าน 1,414-1,428 จุด…
.*…หุ้น AUCT กลับมาคึกคักอีกครั้ง หลัง กสทช.ใช้บริการให้เป็นผู้ดำเนินการประมูล 4G(ทั้งคลื่นความถี่ 1800 MHz และ 900 MHz) เรื่องนี้อาจไม่ใช่เรื่องใหม่ แต่เป็นการตอกย้ำความเป็นมืออาชีพอย่างชัดเจน แม้เม็ดเงินที่ได้จากการประมูลครั้งไม่มากนัก แต่การได้จัดงานใหญ่แบบนี้…มันมองถึงโอกาสการคว้างานใหญ่ได้ไม่น้อยทีเดียว…
*…หุ้น TPCH ราคาวิ่งทำนิวไฮราคาหุ้นทะลุ 19 บาทจนได้ เมื่อนักลงทุนแห่เก็งกำไรเรื่องผลประกอบการไตรมาส 3/58 จะออกมาดี แต่เมื่อดูจากพฤติกรรมการปรับขึ้นของหุ้นตัวนี้ เชื่อว่านับจากนี้จะเริ่มเห็นแรงขายทำกำไรกันออกมาบ้าง..ใครคิดเข้าลงทุนต้องรอให้ย่อตัวแล้วทยอยเก็บน่าจะปลอดภัย.!?…
*…หุ้น KTB ช่วงนี้ดูไม่ค่อยหวือหวา..แต่ล่าสุดผู้บริหารแย้มว่าปีหน้า “ไม่มีแผนขยายสาขาและรับพนักงานเพิ่ม” แต่จะเน้นการ “ขยายอี-แบงกิ้ง” เพื่อลดต้นทุนและสร้างมูลค่าเพิ่มด้วยไอทีมากขึ้น นับเป็นเรื่องที่ KTB ควรทำมานานแล้ว…แต่ก็เอาเถอะ “ทำช้าดีกว่าไม่ทำ” จริงไหมครับ…
*…หุ้นAAV (เจ้าของสายการบินไทยแอร์เอเชีย) วันนี้น่าจะคึกคักหลังไตรมาส 3/58 พลิกมีกำไร 92 บาท จากขาดทุนกว่า 209 ล้านบาทเมื่อช่วงเดียวกันของปีก่อน ยิ่งราคาย่อตัวลงมาแบบนี้ จึงเป็นจังหวะเข้าเก็บจริงๆ..
.*…หุ้น BCP งบไตรมาส 3/58 ออกมาสวยงามกำไร 432 ล้านบาท เพิ่มขึ้นจากช่วงเดียวกันของปีก่อนที่ทำได้ 378 ล้านบาท แต่ว่างวด 9 เดือนกำไร 4,263 ล้านบาท เพิ่มขึ้นกว่า 1,000 ล้านบาท เทียบช่วงเดียวกันของปีก่อนที่ทำได้ 3,198 ล้านบาท เรียกว่าดีเกินคาดเลยก็ว่าได้ ส่วนราคาระดับ 35.50 บาท เหมาะสมเก็บลงทุนระยาว…
*…หุ้น JSP นักลงทุนแห่เก็งกำไรตลอดทั้งวันราคาปิด 1.55 บาท เพิ่มขึ้นกว่า 6% แต่ที่น่าสนใจของหุ้นตัวนี้คือ P/E ต่ำแค่ 8.7 เท่า จึงทำให้บรรดานักแสวงโชคทั้งหลายแสวงหากำไรระยะสั้น ช่วงตลาดหุ้นผันผวนเช่นนี้..แต่ด้วยความที่เป็นหุ้นสภาพคล่องต่ำจึงต้องระวังขาลงหุ้นตัวนี้ไว้บ้าง…
*…ขณะที่หุ้น LH งบไตรมาส 3/58 ออกมากำไร 1,482 ล้านบาท ลดลง เมื่อเทียบช่วงเดียวกันของปีก่อนที่ทำได้ 1,730 ล้านบาท ท่าทางงานนี้ “เฮียตึ๋ง” อนันต์ อัศวโภคิน จะทวงแชมป์กำไรสูงสุดจาก PSของ“เฮียทองมา วิจิตรพงศ์พันธุ์” ไม่ง่ายซะแล้ว…
*…หุ้น RATCH มีข่าวดีล่าสุด “โรงไฟฟ้าพลังงานชีวมวลสงขลาไบโอแมส” ที่RATCH ถือหุ้น 40% เริ่มเดินเครื่องผลิตเชิงพาณิชย์แล้ว มีกำลังผลิตติดตั้ง 9.9 เมกะวัตต์ น่าจะช่วยกำไรไตรมาส 4/58 ดีขึ้นพอสมควรทีเดียว…
*…หุ้น J(เจเอเอส แอสเซ็ท) น้องใหม่ วันนี้เข้าเทรดในตลาดหลักทรัพย์วันแรก ด้วยราคาไอพีโอ 2.77 บาท..เชื่อกันว่าราคาไม่น่าต่ำกว่า 3 บาท..แต่ต้องยอมรับว่าหุ้นตัวเข้ามาแบบเงียบเกินไป อาจทำให้ทำให้ภูมิคุ้มกันจากนักลงทุนมีไม่มากนัก….
*…ปิดท้ายกันเช่นเคยกับ ข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลาใหม่9.30-10.00 น. พบกันสดๆ กับ“มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า…ดำเนินรายการโดยวิษณุ โชลิตกุล เริ่มเวลาใหม่ 2 พ.ย. 58 เป็นต้นไป…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยบูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดกันเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นและธุรกิจหาคำตอบได้ที่ข่าวหุ้นธุรกิจเท่านั้น